COVID-19 afectează Liga 1. Mircea Lucescu vede o oportunitate de schimbare a sistemului competițional.
Mai multe echipe din Liga 1 vor oprirea definitivă a campionatului după focarul de COVID-19 de la Dinamo. Vineri seară a apărut al 7-lea caz la echipa antrenată de Gheorghe Mulţescu. Mircea Lucescu crede că ar trebui să se revină la sistemul cu 18 echipe.
Liga 1 este în pericol să se oprească. Dinamo are 7 jucători infectaţi cu COVID-19 şi vrea să nu se mai joace.Mircea Lucescu consideră că momentul reprezintă şi o oportunitate de schimbare a sistemului competiţional."Trebuie neapărat alt mod de organizare. Am început să construim şi nu mai avem fotbal. Părerea mea, că în prima etapă ar fi aşa cu 18 echipe, să retrogradeze 4, să intre 4 şi atunci va exista şi posibilitatea pentru oraşele mai mari să ajungă în prima divizie", a explicat Mircea Lucescu.